Държавен вестник, бр. 76, 2012 г., стр. 139

БРОЙ  76	
Д Ъ Р Ж А В Е Н  В Е С Т Н И К 	
СТР.  139  
§ 7. В чл. 28 се правят следните изменения 
и допълнения:
1. В ал. 1 след думите „чл. 27, т. 1“ се до­
бавя „и 2“;
2. В ал. 2 думите „чл. 27, т. 2“ се заменят 
с „чл. 27, т. 3 и 4“. 
§ 8. В чл. 30 думите „измерено в мегават­
часа“ се заличават.
§ 9. В чл. 33 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) За преобразуване на горната топлот­
ворна способност, изразена в килокалории, 
в горна топлотворна способност, изразена в 
гигаджаули, се прилага формулата:
ГТС (GJ) = ГТС (Kkal) × 4,1868 × 10-6, където:
ГТС (GJ) е горната топлотворна способност, 
изразена в гигаджаули;
ГТС (Kkal) – горната топлотворна способ­
ност, изразена в килокалории;
4,1868 × 10-6 – коефициент за преобразу­
ване.“
§ 10. В чл. 35 се правят следните допъл­
нения:
1. В ал. 2 след думите „Лицата по ал. 1“ 
се поставя запетая и се добавя „които осъ­
ществяват дейности с електрическа енергия“.
2. Създава се нова ал. 3:
„(3) В случай че през определените точки 
за контрол се извежда природен газ за би­
тови и стопански нужди в обеми под 3 млн. 
кубични метра годишно, измерени при стан­
дартни условия, лицата по ал. 1 предоставят 
на компетентното митническо учреждение 
данните от средствата за търговско измерва­
не за всяко тримесечие в отчетния период, 
следващ тримесечието.“
3. Досегашната ал. 3 става ал. 4 и в нея 
след думите „по ал. 2“ се добавя „и 3“.
§ 11. Създава се чл. 35а:
„Чл. 35а. В случаите, когато данъчен склад 
е разположен на територията на повече от 
едно митнически учреждения, като точки за 
контрол за въвеждане и извеждане се опреде­
лят всички места, на които се въвеждат или 
извеждат енергийни продукти от нефтопровода 
или нефтопродуктопровода към прилежащите 
му складови бази.“
§ 12. Член 44 се изменя така:
„Чл. 44. Точките за контрол на обекта или 
мрежата, от която на територията на съот­
ветното компетентно митническо учреждение 
се извършва продажба на природен газ за 
битови и стопански нужди или за моторно 
гориво, или потребление на природен газ за 
свои собствени нужди, са: 
1. местата за въвеждане;
2. местата за извеждане на природен газ 
за моторно гориво;
3. местата за извеждане на природен газ 
за битови и стопански нужди; 
4. най-близката възможна точка след систе­
мите за сепариране и корекция на налягането 
на добитите количества газ;
5. местата за съхранение;
6. местата за извеждане на природен газ, 
използван за моторно гориво за стационарни 
двигатели.“
§ 13. Член 45 се изменя така:
„Чл. 45. (1) В точките за контрол по чл. 44, 
т. 1, 2 и 4 се използват средства за измерване 
и контрол, които предават данни по електро­
нен път към автоматизираната система за 
отчетност на лицата и към информационната 
система на Агенция „Митници“.
(2) В точките за контрол по чл. 44, т. 3 
и 6 се използват средства за измерване и 
контрол, които предават данни по електро­
нен път към автоматизираната система за 
отчетност на лицата и към информационната 
система на Агенция „Митници“ при условие, 
че обемът на изведените количества е над 3 
млн. кубични метра годишно, измерени при 
стандартни условия.
(3) В точките за контрол по чл. 44, т. 5 се 
използват средства за измерване и контрол, 
включително калибрирани съдове за съхра­
нение, снабдени с калибровъчни таблици, 
издадени от акредитирана лаборатория.
(4) В точките за контрол по чл. 44 се из­
ползват средства за търговско измерване на 
природен газ, съответстващи на Закона за 
измерванията, Закона за техническите изисква­
ния към продуктите, Наредбата за средствата 
за измерване, които подлежат на метрологичен 
контрол, приета с Постановление № 239 на 
Министерския съвет от 2003 г. (ДВ, бр. 98 от 
2003 г.), и Наредбата за съществените изисква­
ния и оценяване съответствието на средствата 
за измерване, приета с Постановление № 253 
от 2006 г. (ДВ, бр. 80 от 2006 г.).“
Заключителна разпоредба
§ 14. Наредбата влиза в сила от 31 март 
2013 г.
Министър: 
Симеон Дянков
9027
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 2041-НС
от 1 октомври 2012 г.
На 28 септември 2012 г. с решение на На­
родното събрание на основание чл. 72, ал. 1, 
т. 1 и ал. 2 от Конституцията на Република 
България предсрочно са прекратени пълно­
мощията на народния представител Юлиана 
Генчева Колева, избрана от 21. многомандатен 
избирателен район – Сливен, издигната от ПП 
„ГЕРБ“ в 41-вото Народно събрание.
На основание чл. 272, ал. 1 от Изборния 
кодекс Централната избирателна комисия
Р Е Ш И :
Обявява за избрана за народен представител 
в 21. многомандатен избирателен район – Сли­
вен, Марияна Петрова Иванова-Николова от 
листата на ПП „ГЕРБ“.
Решението да се обнародва в „Държавен 
вестник“.
Председател: 
Красимира Медарова
Секретар:
Севинч Солакова
9062